Fritz Lang

Friedrich Christian Anton Lang , más conocíu como Fritz Lang, foi un direutor de cine d'orixe austriacu que desarrolló la so carrera artística n'Alemaña y nos Estaos Xuníos. 

Vida y filmografía

Primeros años

Participa na Primer Guerra Mundial como voluntariu del exércitu austrohúngaru. Firíu na guerra, en 1916 entama a escribir guiones pa los estudios Universum Film AG (UFA) y nel añu 1917 estrena como guionista una primera película güei desapaecida. Terminada la Primer Guerra Mundial abandona la ciudá de Viena y, convertíu yá en ciudadanu alemán, trabaya como direutor en Hallblut (1919) y Die Spinnen (1920), películes que son bien recibíes y nes que vemos yá rasgos carauterísticos del so estilu como son el talentu dramáticu y la bona composición d'imáxenes. Nel añu 1922 cásase con Thea von Harbou. 


Periodu alemán-espresionista: los años de Weimar (1918-1933)

Dr. Mabuse the Gambler (1922)
Die Niebulungen (1924)
Metrópoilis (1927)
M (1931)
Das Testament des Dr. Mabuse (1933)

Al finalizar Das Testament des D. Mabuse nel añu 1932, recibe la propuesta de Joseph Goebbels de facese cargu de la direición de la UFA. Lang, contrariu al nazismu, marcha a Francia dexando n'Alemaña a Thea von Harbou, cola qu'hasta entóncenes conviviera y guionista tanto del propiu Lang como de Murnau y Dreyer, pero simpatizante del nazismu. 

Hollywood (1936-1957)

Yá en Hollywood, Fritz Lang trabaya en películes de diversos xéneros, dende westerns a otres del xéneru policial-negru. Dellos filmes d'esta época son: 

Fury (1936)
You Only Live Once (1937)
The Woman in the Window (1944)
Scarlet Street (1945)
Secret Beyond the Door (1948)
Moonfleet (1955) 
De regresu a la República Federal Alemana dirixe tovía películes como Der Tiger von Eschnapur (1959). Almiráu polos críticos de la revista francesa Cahiers de Cinena, ye entrevistáu por Godard y tendrá un importante papel como actor na película d'esti Le Mépris (1963). Muerre nel añu 1976; ta enterráu nel Forest Lawn – Hollywood Hills Cemetery de Los Angeles. 

Bibliografía 
Historia del cine, David Parkinson, Ediciones Destino, 1995

 Referencies 

 Enllaces esternos 

Categoría:Direutores de cine d'Estaos Xuníos
Categoría:Persones de Viena